**Re’imin musiikkifestivaalin joukkosurma** tapahtui 7. lokakuuta 2023 osana Hamasin hyökkäystä Israeliin. Gazan kaistalta saapuneet Hamas-taistelijat hyökkäsivät "Supernova Sukkot Gathering" -musiikkifestivaalin festivaalialueelle ja tulittivat juhlijoita.

Israelilainen avustusjärjestö Zaka ilmoitti aluksi löytäneensä musiikkifestivaalin alueelta ainakin 260 ruumista. Marraskuussa lopulliseksi kuolonuhrien määräksi ilmoitettiin 364. Lisäksi 40 festivaaleille osallistunutta otettiin panttivangiksi ja kuljetettiin Gazaan.

Festivaalit
-----------

Noin viiden kilometrin päässä Gazan rajasta järjestettiin elektronisen trance-musiikin *Supernova Sukkot Gathering* -niminen ulkoilmatapahtuma. Tapahtuma alkoi 6. lokakuuta ja sen oli tarkoitus kestää koko viikonloppu. Juhlijoita paikalla oli muutama tuhat, enimmäkseen nuoria.

Hyökkäys
--------

Hyökkääjiltä jääneitä aseita.
Isku festivaaleille oli yksi ensimmäisiä Hamasin Israeliin tekemän hyökkäyksen tapahtumia. Aamulla 7. lokakuuta joitakin kymmeniä Hamasin taistelijoita saapui alueelle pakettiautoilla. Jotkut taistelijoista tulivat Gazasta rajan yli moottoroiduilla varjoliitimillä. Jo aiemmin Hamasin Israeliin ampumien rakettien räjähdysten äänet eivät olleet paikalla olleiden mukaan kuuluneet festivaalien kovan musiikin takia. Sähköjen katkettua alueella soivat hälytyssireenit ja ihmisiä käskettiin ensin suojautumaan, sitten pakenemaan.

Hamasin taistelijat tulittivat juhlijoita joka suuntaan. Juhlijat pakenivat avoimella alueella paniikissa ja ihmisiä ammuttiin autoihinsa. Liikenne tukkeutui täysin. Jotkut yrittivät piiloutua alueen pensaikkoihin. Piiloutuneet joutuivat odottamaan noin 4–5 tuntia israelilaisten joukkojen ja lääkintähenkilöstön tuloa.

Iskussa sai surmansa 364 henkilöä, joista 17 oli poliiseja. Lisäksi 40 henkilöä otettiin panttivangiksi.

Hamasin vastaus
---------------

Hamasin puhemiehen Basem Naimin mukaan hyökkäys ei kohdistunut siviileihin. Hamas ei pidä tavallisia israelilaisia siviileinä, koska katsoo heidän osallistuvan palestiinalaisten sortamiseen.

Lähteet
-------

1. 1 2 3 4 5  Tällainen on musiikkifestivaali, jolle äärijärjestö Hamas hyökkäsi  10.10.2023. Helsingin Sanomat. Viitattu 10.10.2023.
2. 1 2  Desert horror: Music festival goers heard rockets, then Gaza militants fired on them and took hostages  9.10.2023. CNN.com. Viitattu 10.10.2023 (englanniksi).
3. ↑  Hamas gunmen open fire on hundreds at music festival in southern Israel Cbsnews.com. Viitattu 10.10.2023 (englanniksi).
4. ↑  HS tapasi nuoren miehen, joka selvisi musiikki­festivaalin veri­löylystä: Näin hän kertoo tuskallisista tunneista Hamasin hyökkäyksessä  10.10.2023. Helsingin Sanomat. Viitattu 10.10.2023.
5. ↑  Hamas tappoi satoja nuoria festivaaleilla viikonloppuna – kooste näyttää, kuinka tapahtumat etenivät  10.10.2023. Yle.fi. Viitattu 10.10.2023.
6. ↑  Hamasin hyökkäys | Festivaaleilla juhlineet juoksivat pakoon Hamasin taistelijoita: Ainakin 260 ihmistä sai surmansa *Helsingin Sanomat*.  9.10.2023. Viitattu 11.10.2023.
7. 1 2  Death count from Re’im music festival massacre reportedly updated to 364 — a third of Oct. 7 fatalities *The Times of Israel*.  17.11.2023. Viitattu 13.4.2024. (englanniksi)
8. ↑  Breiner, Josh: Israeli Security Establishment: Hamas Likely Didn’t Have Advance Knowledge of Nova Festival *Haaretz*.  18.11.2023.  Arkistoitu 20.11.2023. Viitattu 13.4.2024. (englanniksi)
9. ↑  Elli Suutari: Elektronisen musiikin festivaali muuttui verilöylyksi Israelin aavikolla – näin tapahtumat etenivät *Ilta-Sanomat*.  9.10.2023. Viitattu 11.10.2023.
10. ↑  TV: Police probe of Re’im massacre shows terrorists didn’t know about party in advance *The Times of Israel*.  17.11.2023. Viitattu 13.4.2024.
11. ↑  "Unbelievable: Hamas official dismisses claims civilians massacred as 'Israeli propaganda'" *ynetnews.com*. Viitattu 12.10.2023.